I. YLEISET MUUTTUJAT

Tutkimustiedot

CGNR 001 – Maatilan tunniste Maatilan yksilöllinen numerotunniste tietojen toimittamista varten.

Maatilan sijainti Maatilan sijainti on paikka, jossa tila harjoittaa pääasiallista maataloustoimintaansa.

CGNR 002 – Maantieteellinen sijainti Maatilan sijaintia vastaava Euroopan laajuudessa käytettävän 1 km:n INSPIRE-tietoyksikköruudukon (1) ruututunniste. Tunnistetta käytetään ainoastaan tietojen toimittamiseksi. Tietojen levittämistarkoituksessa käytetään taulukkoaineistojen tavanomaisten tietosuojamenetelmien lisäksi 1 km:n ruudukkoa vain, jos ruudukon sisällä on enemmän kuin kymmenen maatilaa; muussa tapauksessa käytetään sisäkkäisiä 5 km:n, 10 km:n tai suuremman koon ruudukkoja tarpeen mukaan.

CGNR 003 – NUTS 3 -alue Sen NUTS 3 (2) -alueen koodi (Euroopan parlamentin ja neuvoston asetuksen (EY) N:o 1059/2003 (3) mukaisesti), jolla tila sijaitsee.

CGNR 004 – Maatilalla on alueita, joilla asetuksen (EU) N:o 1305/2013 mukaisesti on luonnonoloista johtuvia rajoitteita Tiedot alueista, joilla on luonnonoloista johtuvia rajoitteita, ilmoitetaan Euroopan parlamentin ja neuvoston asetuksen (EU) N:o 1305/2013 (4) 32 artiklan mukaisesti. L – maatila sijaitsee alueella, joka on muu kuin vuoristoalue ja jolla on luonnonoloista johtuvia huomattavia rajoitteita M – maatila sijaitsee vuoristoalueella O – maatila sijaitsee muulla alueella, jolla on erityisrajoitteita N – maatila ei ole osa aluetta, jolla on luonnonoloista johtuvia rajoitteita

Maatilan omistusmuoto Maatilan omistusmuoto riippuu haltijan asemasta.

Onko maatilaa koskeva oikeudellinen ja taloudellinen vastuu

CGNR 005 – luonnollisella henkilöllä, joka on itsenäisen maatilan ainoa haltija? Yksittäinen luonnollinen henkilö, joka on haltijana maatilalla, jolla ei ole yhteisen johdon tai muun yhteisen järjestelyn kautta yhteyttä muiden haltijoiden maatiloihin. Tämän edellytyksen täyttäviä maatiloja kutsutaan ainoan haltijan maatiloiksi .

CGNR 006 – – jos kyllä, onko tämä haltija myös tilanhoitaja?

CGNR 007 – – – jos ei, onko tilanhoitaja haltijan perheenjäsen?

CGNR 008 – – – – jos kyllä, onko tilanhoitaja haltijan puoliso?

CGNR 009 – Yhteisomistus Luonnolliset henkilöt, jotka ovat ainoita haltijoita maatilalla, jolla ei ole yhteyttä muiden haltijoiden maatiloihin, ja jotka omistavat kyseisen maatilan ja johtavat sitä yhteisesti.

CGNR 010 – kahdella tai useammalla luonnollisella henkilöllä, jotka ovat liikekumppaneita, jos maatila on tilayhtymä? Tilayhtymän osakkaat ovat luonnollisia henkilöitä, jotka omistavat, vuokraavat tai muutoin hoitavat yhdessä yhtä maatilaa tai omia tilojaan ikään kuin ne olisivat yksi tila. Tällaisen yhteistyön on oltava lakiin perustuva tai siitä on oltava kirjallinen sopimus.

CGNR 011 – oikeushenkilöllä? Oikeussubjekti, joka ei ole luonnollinen henkilö mutta jolla on yksittäisen henkilön tavanomaiset oikeudet ja velvollisuudet, kuten mahdollisuus haastaa ja tulla haastetuksi oikeuteen (yleinen oikeustoimikelpoisuus).

CGNR 012 – – jos kyllä, onko maatila osa yritysryhmää? Yritysryhmä on sellaisten yritysten yhteenliittymä, jotka ovat sidoksissa toisiinsa oikeudellisesti ja/tai taloudellisesti ja jotka ovat emoyrityksen määräysvallan alaisia. Yritys vastaa pienintä oikeudellisten yksiköiden ryhmää, joka muodostaa sellaisen organisatorisen tavaroiden ja palvelujen tuotantoyksikön, joka on tietyssä määrin itsenäinen päätöksenteossaan erityisesti käytettävissään olevien voimavarojensa osalta. Yritys harjoittaa yhtä tai useampaa toimintaa yhdessä tai useammassa paikassa. Yritys voi muodostua yhdestä ainoasta oikeudellisesta yksiköstä.

CGNR 013 – Maatila on yhteismaan yksikkö Tietojen keruu- ja tallennustarkoituksia varten maatila yhteismaan yksikkönä on kokonaisuus, joka koostuu sellaisesta käytössä olevasta maatalousmaasta (KMM), jota käyttävät muut maatilat yhteisten oikeuksien nojalla.

CGNR 014 – Haltija saa EU-tukea maatilan maasta tai eläimistä ja sisältyy näin yhdennettyyn hallinto- ja valvontajärjestelmään (IACS) Haltija on Euroopan parlamentin ja neuvoston asetuksen (EU) N:o 1307/2013 (5) 9 artiklassa tarkoitettu aktiiviviljelijä ja tukihakemus on hyväksytty.

CGNR 015 – Haltija on nuori viljelijä tai uusi maatalousyrittäjä, joka on saanut tarkoitusta varten yhteisen maatalouspolitiikan mukaista tukea kolmena edeltävänä vuonna Taloudellinen tuki voi tarkoittaa asetuksen (EU) N:o 1307/2013 50 ja 51 artiklan mukaisia suoria tukia tai asetuksen (EU) N:o 1305/2013 19 artiklan 1 kohdan a alakohdan i alakohdan (yrityksen perustamistuki nuorille viljelijöille) nojalla maatalouden kehittämisohjelmissa annettavaa tukea.

Maatilan tilanhoitaja Maatilan hoitaja on luonnollinen henkilö, joka vastaa maatilan tavanomaiseen päivittäiseen toimintaan liittyvien taloudellisten ja tuotannollisten tehtävien hoidosta. Maataloustyöksi katsotaan kaikentyyppinen tilalla tehtävä työ, jolla edistetään joko i) asetuksen (EU) 2018/1091 2 artiklan a alakohdassa määriteltyä toimintaa; ii) tuotantovälineiden ylläpitoa; tai iii) tällaisesta tuotannollisesta työstä suoraan johtuvaa toimintaa. Maatilalla maataloustyöhön käytetty aika on tilan maataloustyöhön tosiasiallisesti käytetty aika, johon ei lueta mukaan haltijan tai maatilan hoitajan kotitaloudessa suoritettua työtä. Vuosityöyksikkö on kokoaikavastaava työllisyys eli tehtyjen työtuntien kokonaismäärä jaettuna maassa kokoaikaisissa työpaikoissa tehtyjen työtuntien vuotuisella keskiarvolla. Kokoaikaisella tarkoitetaan kansallisissa työsopimusehdoissa määrättyä vähimmäistyöaikaa. Jos työsopimusehdoissa ei määrätä vuosittaisesta työtuntien määrästä, vähimmäistyöaikana pidetään 1 800 :aa tuntia (225 kahdeksan tunnin työpäivää).

CGNR 016 – Syntymävuosi Maatilan hoitajan syntymävuosi

CGNR 017 – Sukupuoli Maatilan hoitajan sukupuoli M – Mies F – Nainen

CGNR 018 – Maataloustyö maatilalla (ei kotitaloustyö) Maatilan hoitajan maatilalla tekemän maataloustyön vuosityöyksiköiden prosenttiluokka (6).

CGNR 019 – Vuosi, jona luokiteltu tilanhoitajaksi Vuosi, jona maatilan hoitaja aloitti tässä tehtävässä

CGNR 020 – Tilanhoitajan maatalousalan koulutus Tilanhoitajan saavuttama korkein maatalousalan koulutustaso: PRACT – ainoastaan käytännön kokemusta maataloustyöstä, jos maatilan hoitaja on hankkinut kokemusta maatilalla tehdyn käytännön työn kautta BASIC – maatalousalan peruskoulutus, jos maatilan hoitaja on suorittanut loppuun koulutuksen yleisessä maatalousalan oppilaitoksessa ja/tai tietyille aloille erikoistuneessa oppilaitoksessa (mukaan lukien puutarhanviljely, viininviljely, metsänhoito, kalankasvatus, eläinlääketiede, maatalousteknologia ja vastaavat alat); peruskoulutuksena pidetään myös loppuun suoritettua maatalousalan oppisopimuskoulutusta FULL – kaikki oppivelvollisuuden päättymisen jälkeen vähintään kaksivuotista kokopäivätoimista opiskelua vastaava koulutus, joka on suoritettu maatalousalan korkeakoulussa, yliopistossa tai muussa korkea-asteen oppilaitoksessa maatalouden, puutarhanviljelyn, viininviljelyn, metsänhoidon, kalankasvatuksen, eläinlääketieteen, maatalousteknologian tai vastaavan oppiaineen alalla

CGNR 021 – Tilanhoitaja ollut ammatillisessa koulutuksessa viimeksi kuluneiden 12 kuukauden aikana Jos maatilan hoitaja on osallistunut kouluttajan tai koulutuslaitoksen koulutustoimenpiteenä tai -toimintana järjestämään ammatilliseen koulutukseen, jonka ensisijaisena tavoitteena on maatilan toimintaa tai maatilaan suoraan liittyviä toimintoja koskevien uusien taitojen hankkiminen tai olemassa olevien taitojen kehittäminen.

Käytössä olevan maatalousmaan hallintaoikeusmuoto (suhteessa haltijaan) Hallintaoikeusmuoto riippuu tutkimusvuoden viitepäivänä vallitsevasta tilanteesta

CGNR 022 – Oman maan viljely Tilalla maatalouskäytössä oleva hehtaareina ilmaistu maa-ala, joka on haltijan omaisuutta tai jota hän viljelee nautintaoikeuden tai pitkäaikaisen vuokraoikeuden tai jonkin muun vastaavan hallintaoikeusmuodon perusteella.

CGNR 023 – Vuokramaan viljely Hehtaareina ilmaistu käytössä oleva maatalousmaa, jonka tila on vuokrannut etukäteen sovittua kiinteää vuokraa vastaan (maksettuna käteisellä, luontoisetuuksina tai muutoin), mistä on olemassa (kirjallinen tai suullinen) vuokrasopimus. Käytössä oleva maatalousmaa merkitään vain yhdelle maatilalle vuokratuksi. Jos käytössä oleva maatalousmaa on vuokrattu viitevuoden aikana usealle eri maatilalle, se merkitään yleensä vuokratuksi sille tilalle, joka on vuokraajana tutkimuksen viitepäivänä tai jonka vuokra-aika on viitevuoden aikana pisin.

CGNR 024 – Osuusviljely tai muu Hehtaareina ilmaistu käytössä oleva maatalousmaa, joka on a) osuusviljelyssä eli jota vuokranantaja ja osuusviljelijä viljelevät osakkaina kirjallisen tai suullisen osuusviljelysopimuksen mukaisesti. Osuusviljelyalueen tuotto (joko rahallinen tai aineellinen) jaetaan osakkaiden kesken sovitun mukaisesti; b) käytössä muun hallintaoikeusmuodon mukaisesti eikä sisälly edellä oleviin kohtiin.

CGNR 025 – Yhteismaa Hehtaareina ilmaistu käytössä oleva maatalousmaa, jota maatila käyttää mutta joka ei kuulu sille suoraan eli johon sovelletaan yhteisoikeutta.

CGNR 026 – Luonnonmukainen viljely Maatilan tuotannossa noudatetaan viljelykäytäntöjä, jotka ovat tiettyjen i) neuvoston asetuksen (EY) N:o 834/2007 (7) tai Euroopan parlamentin ja neuvoston asetuksen (EU) 2018/848 (8) tai tapauksen mukaan viimeisimmän lainsäädännön ja ii) luonnonmukaisesta tuotannosta annetun vastaavan kansallisen täytäntöönpanosäännöstön vaatimusten ja sääntöjen mukaisia.

CGNR 027 – Maatilan käytössä oleva maatalousmaa, jolla sovelletaan kansallisten tai Euroopan unionin sääntöjen mukaisia sertifioituja luonnonmukaisia viljelymenetelmiä Hehtaareina ilmaistu maatilan käytössä oleva maatalousmaa, jolla tuotanto on täysin i) asetuksessa (EY) N:o 834/2007 tai asetuksen (EU) 2018/848 tai tapauksen mukaan viimeisimmän lainsäädännön ja ii) luonnonmukaisen tuotannon varmentamista koskevien vastaavien kansallisten täytäntöönpanosääntöjen mukaisten luonnonmukaista viljelyä maatiloilla koskevien periaatteiden mukaista.

CGNR 028 – Käytössä oleva maatalousmaa, jolla ollaan siirtymässä kansallisten tai Euroopan unionin sääntöjen mukaisiin sertifioituihin luonnonmukaisiin viljelymenetelmiin Hehtaareina ilmaistu maatilan käytössä oleva maatalousmaa, jolla sovelletaan luonnonmukaisia viljelymenetelmiä, kun siirrytään muusta kuin luonnonmukaisesta tuotannosta luonnonmukaiseen tuotantoon tietyn ajan (siirtymäkauden) kuluessa i) asetuksen (EY) N:o 834/2007 tai asetuksen (EU) 2018/848 tai tapauksen mukaan viimeisimmän lainsäädännön ja ii) luonnonmukaisen tuotannon varmentamista koskevien vastaavien kansallisten täytäntöönpanosääntöjen mukaisesti.